Í Hlíðarfjalli hefur göngu- og hjólreiðafólk getað tekið stólalyftuna upp fjallið í sumar. Aukningin á milli sumra gefi vísbendingu um að grundvöllur sé fyrir rekstri í fjallinu stóran hluta ársins.
Sumaropnun í Hlíðarfjalli hefur verið starfrækt undanfarin fjögur sumur þar sem stólalyftan er opin göngu- og hjólreiðafólki. Brynjar Helgi Ásgeirsson, forstöðumaður Hlíðarfjalls, segir að sumaropnunin sé liður í því að nýta fjallið og þá aðstöðu og mannafla sem þar er.
Og lika í rauninni að auka þjónustu og reyna að ná þjónustustigi allt árið í kring í fjallinu,
Akureyrarbær hefur reynt að bjóða út starfsemi Hlíðarfjalls en án árangurs. Brynjar telur að með því að víkka starfsemi fjallsins hafi það jákvæð áhrif á rekstur þess.
Ég held að það sé númer 1,2 og 3 hvort sem að bærinn sinnir þessu eða einhver annar,
þá held ég að við viljum að fjallið standi undir sér þegar kemur að rekstri.
Aukinn áhugi almennings á útivist sé augljós þegar horft er á aukna aðsókn í Hlíðarfjall á sumrin.
Við erum að sjá síðast þegar ég tók tölurnar út, þá er þetta 60% aukning frá því í fyrra.
Það er frekar mikið en það er líka út af því að við erum að sjá svo mikla aukningu í þessari hjólasölu.